open-index/open-wikipedia-markdown huggingface dataset:
Internet Archive

**Internet Archive** er en ideell organisasjon som jobber med å skape og opprettholde et nettbasert bibliotek og arkiv bestående av internett- og multimediaressurser. Organisasjonen er geografisk plassert i San Francisco i California i USA.

Internet Archive tilbyr blant annet Wayback Machine, et digitalt internettarkiv. Innholdet inkluderer kopier av nettsider, som regel flere kopier tatt på forskjellige tidspunkter, dataprogrammer, filmer, bøker og lydopptak. Internettarkivet tilbyr gratis tilgang til alt innhold på siden.

For å sikre stabilitet, sikkerhet og tilgang er Internet Archive speilet hos det moderne biblioteket i Alexandria, Bibliotheca Alexandrina.

## Referanser


## Se også
* Digital preservering
* Lenkeråte
* Perma.cc
* Nettarkivering
* WebCite
* archive.is

## Eksterne lenker
* 
* Blog: Hva er nytt i Internettarkivet
Giovanni Laureati

**Giovanni Laureati** eller *Li Gao'an* 利國安, *Ruowang* (født  27. april 1666 i Montecosaro di Macerata i Italia, død 15. februar 1727 i Macao i Kina) var en katolsk kinamisjonær tilhørende jesuittordenen. 

Han reiste til Kina og ankom Shaanxi i 1698. Deretter virket han i Fatshan, Kanton og på øya Sancian nær Macao. I 1702 ble han sendt til Filippinene, men kom tilbake til Kina i 1709. 

Der virket han i mange år, dog med et avbrudd 1720-1722 da han var misjonsvisitator i India. I 1728 kom han til Macao der han grunnla presteseminaret São José for den kinesiske viseprovins. Senere virket han i Huguang (i Hankou) og i Fuzhou, Amoy og Putian (da *Hinghua*) i Fujian, og senere i Kaifeng og Yenping. 

Senere var han ved hoffet i Beijing. Keiseren sendte ham som sin legat til Kanton i 1721. Fra 1722 til 1725 var han i Nanchang i Jiangxi, og måtte i eksil til Kanton i 1725.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Stefka Kostadinova

**Stefka Georgieva Kostadinova** (bulgarsk: Стефка Георгиева Костадинова, født 25. mars 1965 i Plovdiv) er en bulgarsk tidligere høydehopper. I Roma i 1987 satte hun verdensrekord i høydehopp med 2,09 meter, en rekord som først ble slått av Jaroslava Mahutsjykh i 2024 med et hopp på 2,10 meter.

Hun vant gull i OL 1996 og sølv i OL 1988. Hun tok også utendørs VM-gull i VM 1987 og VM 1995, og innendørs VM-gull i 1985, 87, 89, 93 og 97. Hun har også flere EM-gull, blant annet gull i EM 1986. Hun la opp sin mangeårige karriere i 1999.

## Eksterne lenker
*
Mitrovica

**Mitrovica** (uttales: *Mitrovitsa*, albansk: Mitrovica/Mitrovicë, serbisk: Косовска Митровица, *Kosovska Mitrovica*) er en av de største byene i Kosovo og ligger nord i landet.

## Navnet
Byens navn er en forkortelse av navnet Dimitrije som blir til Mitar/Mitre og dermed Mitrovica som betyr Mitars by. Navnet fikk byen på 1300-tallet etter den serbisk-ortodokse kirken som ble bygget i 1315 av den serbiske kongen Milutin. Kirken ble bygget i nærheten av dagens Mitrovica til ære for sankt Demetrius av Thessaloniki, en gresk helgen. Demetrius på serbisk oversettes til Dimitrije.

Etter statslederen Josip Titos død i 1980 måtte alle delene av Jugoslavia ha en by som hadde navnet Tito i seg. I Kosovo ble det Mitrovica som måtte endre navn fra Mitrovica til Titova Mitrovica (Titos Mitrovica). Befolkningen fulgte ikke opp med å bruke det nye navnet. I dag er Mitrovica det offisielle navnet i sør, og Kosovska Mitrovica offisielt i nord.

## Gruvedrift
Etter andre verdenskrig ble byen et av de viktigste gruveområdene i det daværende Jugoslavia. Gruvene i Trepca området ble bearbeidet så tidlig som på 1300-tallet under kong Milutin. Her ble det oppdaget forskjellige mineraler. Et britisk gruveselskap fikk rettighetene til å utvinne mineraler her på 1920/30-tallet, og dette firmaet ble senere nasjonalisert. Gruveselskapet Trepča var statseide og ansatte på det meste  mennesker og sto for 70 % av de utvunnede mineraler i det tidligere Jugoslavia.

## Konflikter mellom folkegrupper
Etter Kosovokrigens slutt i 1999 ble byen delt i to; Ibar-elven skiller den nordlige delen fra det sørlige. Albanerne er i flertall i sør mens serberne er i flertall i nord. Situasjonen har vært svært anspent, og Ibar-broen som skiller de to delene fra hverandre har blitt voktet av politi og soldater.

Mitrovica har albansk flertall. I 1998 var 82&nbsp;% av innbyggerne albanere, 9&nbsp;% var serbere og resten bosniere, roma/sigøynere og tyrkere.

Mellom 17. og 18. mars 2004 startet det opptøyer som endte i etnisk rensning av serbere i Kosovo. Opptøyene startet i byen Kosovska Mitrovica etter at to albanske barn druknet i Ibar-elven, men opptøyene spredte seg raskt til hele Kosovo. Episoden endte med at minst 32 serbere ble drept, minst 400 serbere endte i eksil, 800 serbiske hus ble satt i brann og 35 serbisk-ortodokse kirker, klostere og kulturminner ble lagt i ruiner eller totalskadet. Noen av disse kirkene var nærmere 800 år gamle.

## Befolkning
Ifølge folketellingen fra 2011 bodde det i Mitrovica (Kosovska Mitrovica) ca. 84&nbsp;235 personer i området.

12&nbsp;326 personer bodde i nord Mitrovica (dette er ikke presise tall da en del av den serbiske befolkningen her boikottet folketellingen), 93% av disse er serbere.
I sør Mitrovica bodde det ca. 71&nbsp;909 personer, 97 % av disse er albanere.

## Kjente personer
*Bajram Rexhepi, tidligere statsminister
*Stevan Stojanovic, tidligere serbisk fotballspiller som var kaptein i 1991 da Røde Stjerne Beograd vant serievinnercupen (forgjengeren til Champions League)

## Referanser


## Eksterne lenker
*
Kosovos nasjonalforsamling

**Kosovos nasjonalforsamling** (albansk: Kuvendi i Kosovës) er Kosovos lovgivende forsamling.  Parlamentet reguleres av «Det konstitusjonelle rammeverket for selvstyre i Kosovo» (*Consitutional framework for provisional self-government i Kosovo*). vedtatt av FNs generalsekretær i 2001. 
## Sammensetning og oppgaver
Parlamentet har 120 representanter, hvorav 100 velges gjennom direkte valg. 20 plasser er forbeholdt minoritetene; 10 av plassene går til serberne og 10 til de andre ikke-serbiske minoritetene, uavhengig av hvor mange stemmer de har fått i valget. 

Noen av de andre oppgavene til parlamentet er å:

* velge parlamentets president og presidentskap
* godkjenne statsministeren og hans ministre
* gjennomgå og godkjenne internasjonale avtaler
## FNs spesialutsending
FNs spesialutsending til Kosovo kan på visse betingelser oppheve lover gitt av parlamentet.

## Kosovos parlamentsvalg

### 2001-2004
* LDK 47
* PDK 26
* Koalisjonen "Tilbakevendingen" 22
* AAK 7
* Andre 18

### 2004-2007
* LDK 49 
* PDK 30
* AAK 11
* SLKM 8
* Andre 22

Midt i perioden ble det stiftet nytt parti av representanter valgt inn for LDK. Det nye partiet har initialene LDD.

### 2007-2010
* PDK 37
* LDK 25
* ARK 13
* LDD 11
* Andre 34

Fra og med 2007 gjelder det en sperregrense på 5 %, med unntak for enkelte minoritetsgrupper. 
### Valget i 2010
Valget i 2010 var det første etter Kosovos andre uavhengighetserklæring i 2008. Valget ga følgende resultat for de største partiene:

*PDK: 37 
*LDK: 25 
*AKR: 13 
*LDD-PSHDK: 11 
*AAK: 10 
*Øvrige: 24

## Referanser


## Eksterne lenker
* Kosovos forsamling engelsk versjon
Danny Szetela

**Danny Szetela** (født 7. juni 1987 i Passaic, New Jersey) er en amerikansk fotballspiller av polsk avstamning som for tiden spiller for Brescia Calcio i Italia. Der er han på lån fra storklubben Racing Santander.

Han har tidligere spilt for Columbus Crew og har også spilt to landskamper for landslaget til USA.

## Referanser

## Eksterne lenker
*
Drenica

**Drenica** ( serbisk kyrillisk: *Дреница*, ) er en region sentralt i Kosovo. Regionen består av kommunene Skënderaj (Srbica) og Drenas (Gllogovac). Nesten hele befolkningen er albansk. 

Under Kosovo-krigen ble området rundt Drenica regnet som en høyborg for den albanske paramilitære organisasjonen UÇK. Fra denne regionen kommer Jashari-slekten, og Adem Jashari var en av UÇKs grunnleggere. Fra oktober 1997 og frem til den serbiske offensiven startet i februar 1998 opererte UÇK i Drenica, og regionen ble av og til kalt «befridd» område. I 1998 fant flere kraftige militære trefninger sted mellom den jugoslaviske folkehæren  og UÇK. Ved krigens slutt overtok internasjonale styrker, KFOR og nærmere bestemt UNMIK, kontrollen over regionen.

## Kjente personer
* Leonora Jakupi, sangerinne
* Hashim Thaçi, statsminister i Kosovo, leder for Kosovos demokratiske parti og tidligere politisk leder av Kosovos frigjøringshær (KLA).
* Shote Galica, albansk nasjonalist, opprører og kriger
* Adem Jashari, en av grunnleggerne av Kosovos frigjøringshær (UÇK)
* Azem Galica, albansk nasjonalist, opprører og kriger
* Bajram Ajeti, fotballspiller

## Referanser
Det andiske fellesskap

**Det andiske fellesskap** (spansk: ***Comunidad Andina de Naciones***, **CAN**) er en handelsblokk som inkluderer de søramerikanske landene Bolivia, Colombia, Ecuador, Peru og Venezuela (som er i en prosess for å forlate fellesskapet). Handelsblokken ble kalt for «Den andiske pakt» frem til 1996, og ble dannet i forbindelse med signeringen av Cartagena-avtalen i 1969. Dens hovedkontor ligger i Lima, Peru.

Det andiske fellesskap har 120 millioner innbyggere, boende i et område på 4,700,000&nbsp;km², med et BNP på over 4 billioner i 2005, inkludert Venezuela.

## Medlemskap
Den andiske pakt ble originalt dannet i 1969 av Bolivia, Chile, Colombia, Ecuador og Peru. I 1973 ble Venezuela fellesskapets sjette medlem. I 1976, derimot, gikk man tilbake til fem medlemsnasjoner da Chile trakk seg ut. Venezuela annonserte i 2006 at de også skal trekke seg ut, noe som reduserer antallet medlemmer i Det andiske fellesskap til fem.

Nylig, etter den nye samarbeidsavtalen med Mercosur, fikk Det andiske fellesskap fire nye medlemmer: Argentina, Brasil, Paraguay og Uruguay. Disse fire Mercosur-medlemmene ble bevilget medlemskap av «Det andiske rådet av utenriksministre». Denne handlingen gjengjeldte Mercosurs valg om å innlemme nasjonene i Det andiske fellesskap i sitt eget frihandelssamarbeid.

* Nåværende medlemmer:
**  (1969)
**  (1969)
**  (1969)
**  (1969)
* Tidligere medlemmer:
** (1973-2006)
* Samarbeidsnasjoner:
**  (2005)
**  (2005)
**  (fullstendig medlem 1969-1976, observatør 1976-2006, samarbeidsnasjon siden 2006)
**  (2005)
**  (2005)
* Observatørland:
** 
** 

## Referanser


## Se også
* De søramerikanske lands union
## Eksterne lenker
*
Isak Refsnæs

**Isak Elias Aslaksen Refsnæs** (født 22. februar 1852 på Stad, død 9. desember 1928 i Bergen) var en norsk figurativ maler. Han var spesielt kjent som *marinemaler* og malte kystkultur, hav og båter.

Refsnæs figurerer ikke i etablerte verk om kunstmalere, heller ikke i Norsk kunstnerleksikon fra 1986, selv om det ble arbeidet med en omtale av ham.

## Biografi
Refsnæs ble født på gården Refsnes ved Stad, og var i sin ungdom fisker, inntil han i 20-årsalderen reiste til Bergen. Han startet da på *underofficersskolen*, og fikk etterhvert en utmerket eksamen. Ferdig med sin eksamen startet han å male, og senere ble kunstnerlivet hans livsgjerning.

I to år brukte Refsnæs kveldene til å studere på *tegneskolen*, og ble lærer Nicolaysens flinkeste elev. Etter 1890 konsentrerte han seg fullt om tegning og maling, og arbeidet uavbrutt med dette frem til sin død. Brigadelege Martens ble i 1890-årene oppmerksom på hans evner og tilbød seg å skaffe 2000 kroner fra kunstinteresserte i Bergen slik at Refsnæs kunne studere. Han var imidlertid gift og kunne ikke ta imot tilbudet.

Tidlig i karrieren tegnet han portretter etter fotografier, og håndkolorerte fotografier. Dette var før bromidbilder ble vanlige i Norge. Fra denne tiden er det kjent mer enn 2500 portretter utført av Refsnæs. Det er også kjent mange kulltegninger. 
Det er særlig i kyststrøk Refsnæs malte, og på Vestlandet finnes det en stor mengde bilder han har malt. Han er lett gjenkjennbar som *marinemaler*, med malerier av kystlandskap, båter og sjø. Han er også kjent for sine bilder av opprørt hav. De aller fleste er fra kyststrøk på Vestlandet, og veldig mange fra "Søndmør" og Stad. Enkelte malerier har motiver fra Østlandet. Vi kan også finne atypiske malerier, slik som vanlige landskapsbilder, gårdsbilder, vinterlandskap samt blomstermotiv. Det er uvanlig at det er mennesker (to personer) med i bildet. Det er også bilder som er malt på bestilling. Noen bilder viser hav og land, men ingen båt.

I 1909 maler Refsnæs en stor altertavle til Nes kirke ved Gaupne i Sogn og Fjordane. Denne altertavlen har et utpreget tradisjonelt og naivistisk preg.

Kilde: "Isak Refsnæs og hans malerier" av oldebarn Rune Anda, 1998.

## Utstillinger
* Refsnæs-utstilling på Selje, mai 1997
* Ålesund Museum
* Bergen Sjøfartsmuseum

## Litteratur
* Paul Grøtvedt: *'For fulle seil &ndash; Marinemaleriet i norsk billedkunst*, J. M. Stenersens Forlag, Oslo, 1999
* *Aalesund Museum &ndash; Skrift nr. 27*

## Eksterne lenker
* Hefte om Isak Refsnæs (*inneholder et stort antall bilder av Refsnæs*)
* Altertavle i Nes kirke
* On Isak Refsnæs (eng)
Sula (andre betydninger)

**Sula** kan vise til:

*Sula – en kommune i Møre og Romsdal
*''Sula'' (suler) – en slekt av pelikanfugler
*Sula (øy i Sula) – hovedøya i Sula kommune i Møre og Romsdal
*Sula (Solund) – ei øy i Solund kommune i Sogn og Fjordane
*Sula (Frøya) – et øysamfunn i Frøya kommune i Trøndelag
*Sula (Nord-Fron) – ei elv i Nord-Fron kommune i Oppland
*Sula (Lom) – ei elv i Lom kommune i Oppland
*Sula (Vang) – ei elv i Vang kommune i Oppland
*Sula (Dnipro) – ei elv i Ukraina
*Sula (Petsjora) – ei elv i republikken Komi i Russland
*Sula (roman) – en roman av Toni Morrison
Universitetet i Priština

**Universitetet i Priština** (albansk: *Universiteti i Prishtinës*, forkortelsen UP ; serbisk: Univerzitet u Pristini ; latinsk: Universitas Studiorum Prishtiniensis ) er Kosovos eneste offentlige universitet og ble grunnlagt i begynnelsen av 1970. 

De første fakultetene ble grunnlagt i 1960-årene, men var underlagt Universitetet i Beograd. Antall studenter vokste enormt og i begynnelsen av 1980-årene hadde universitetet  studenter, som er det høyeste antall studenter noensinne. I dag har universitetet i underkant av  studenter, omtrent like mange kvinner som menn. 99 % av studentene er albanere. Universitetet er inndelt i 17 fakulteter hvorav 14 holder til i Priština og 3 i byene Peja/Pec, Mitrovica og Ferizaj/Urosevac.

I slutten av 1980-årene, da Kosovos selvstyre ble tatt bort, ble også universitetet satt under direkte kontroll av Beograd og ikke Priština slik det hadde vært fram til da. Universitetets rektor, Ejup Statovci, ble fengslet etter at han protesterte mot at bygningene ble okkupert og en serber innsatt som rektor. I løpet av noen få år var alt snudd på hodet og nå var det kun serbiske studenter på universitetet. Albanerne satte opp ett eget parallelt universitet som brukte private hjem som undervisningslokaler. 

Slik fortsatte det fram til 1999 da NATO inntok landet. Nå kunne albanerne innta universitetet, mens serberne etablerte et eget universitet ved samme navn med beliggenhet forskjellige steder i Serbia og senere blant annet ï den nordlige, serbiskdominerte delen av byen Mitrovica. Det serbiske universitetet er godkjent av FN i Kosovo under navnet: Universitetet i Mitrovica. Universitetet godtar ikke det nye navnet pålagt.

Universitetet har kvoter for albanske studenter som ikke er fra Kosovo og studenter fra minoritetsgruppene i Kosovo. 

Siden 1999 har universitetet arrangert hvert år, Prishtina Summer University. Formålet er å få studenter fra Kosovo til å bli kjent med studenter fra hele Europa. Blant de som deltar er det også studenter fra universiteter i Serbia.

## Referanser


## Eksterne lenker
* 
*
Seeb internasjonale lufthavn

**Seeb internasjonale lufthavn** (IATA: **MCT**, ICAO: **OOMS**) er hovedflyplassen i Muskat, Oman og ligger ca. 15km fra sentrum. Flyplassen blir for øyeblikket utvidet og modernisert. Når flyplassen er ferdig utvidet i 2010, vil den ha en kapasitet på 12 millioner passasjerer. Flyplassen er også hovedbase for nasjonalselskapet Oman Air.

## Statistikk

## Ruter og selskaper

## Referanser


## Eksterne lenker
* 
* About Seeb Airport
* 
* Article
* Oman Airports
Lennie Mayne

**Lennie Mayne** (født 8. november 1927, død 20. mai 1977) var en australsk regissør, som jobbet som danser før han ble koreograf og deretter gikk over til å jobbe innen britisk TV.

Han er mest kjent for å ha arbeidet på den britiske science fiction-serien *[[Doctor Who]]*. Han regisserte historiene *[[The Curse of Peladon]]* (1972), *[[The Three Doctors]]* (1972), *[[The Monster of Peladon]]* (1974) og *[[The Hand of Fear]]* (1976) for serien.

Han var gift med skuespillerinnen Frances Pidgeon, som han ga rollen Miss Jackson i *The Hand of Fear*.

Mayne druknet på sjøen i 1977.

## Eksterne lenker
*
Besa

**Besa** (besë i ubestemt form) er et albansk ord/uttrykk som betyr æresord, hellig løfte. Å gi noen besaen betyr å gi løfte om å holde det man lover. I albansk kultur ble besaen betraktet som hellig og å bryte den var helt utenkelig. Besaen var mest utbredt i dagens Nord-Albania, Kosovo, Malesia (områder med albansk befolkning i Montenegro), samt blant arbëresh - befolkningen i Sentral- og Sør-Hellas, spesielt i Attika , Argolis og Arkadia. Bortsett fra noen unntak var den albanske besaen inntil nylig en institusjon som var allment akseptert av albanere og er noe de fortsatt er stolt over. Besaen er tema i flere av bøkene til den albanske forfatteren, Ismail Kadare. Besa er mer enn et løfte, og betyr også å være gjestvennlig og ta vare på folk som trenger hjelp.

## Kjente ordtak
* Shqiptaret vdesin dhe besen nuk e shkelin (Albanere vill heller dø, enn å ikke holde sitt hellige løfte)
* *Besa e shqiptarit si purteka e arit, etj* (Den albanske *besaen er verdt mer enn gull)*
* *Besa e shqiptarit nuk shitet pazarit* (*Besaen* kan ikke bli kjøpt eller solgt)

Besa blir i dag også benyttet som et albansk navn for kvinner.

## Referanser


## Litteratur
* Robert Elsie: The Dictionary of Albanian Religion, Mythology and Folk Culture, ISBN 1-85065-570-7
* https://www.opendemocracy.net/arts/article_2114.jsp
*Besa: A Code of Honour, Muslim Albanians who Rescued Jews During the Holocaust  an online exhibition by Yad Vashem
Armand Traoré

**Armand Traoré** (født 8. oktober 1989 i Paris) er en franskfødt senegalesisk fotballspiller som spiller for den tyrkiske klubben Çaykur Rizespor. 

Traoré er av senegalesisk opprinnelse, men er født og oppvokst i Frankrike. Han spilte tidligere for Monaco, men skrev under for Arsenal 1. august 2006. Traoré spilte tidligere på Frankrikes U-17 landslag. I forrige sesong ble han også tatt ut til Frankrikes U-18 tropp under det europeiske mesterskapet.

## Klubbkarriere
Traoré debuterte for Arsenal den 24. oktober 2006 i Ligacupen mot West Bromwich i en kamp Arsenal vant 2-0. Traoré var en av dem som spilte mest i hele cupen, han spilte fra sin debut i tredje runde, og helt til siste kamp i finalen hvor Chelsea FC gikk seirende ut. I sesongen 2007/2008 satt Traoré mye på benken, men spilte de to siste seriekampene som venstreving. Den 21. august 2008 signerte Traoré en ett års utlånskontrakt med Portsmouth FC i håp om mer spilletid.  

Traoré spilte fire kamper for Portsmouth FC, alle som venstreving. På tross av gode prestasjoner avkreftet Portsmouths trener Harry Redknapp et eventuelt kjøp av Traoré, da det ikke var i Wengers interesse å selge spilleren. 

Allikevel valgte Wenger å låne ut Traoré til Juventus i overgangvinduet i sommer, og ryktene tilsier at en opsjon på å kunne kjøpe spilleren permanent etter sesongen er med i avtalen. 

## Referanser


## Eksterne lenker
*
Mark Pryor

**Mark Lunsford Pryor** (født 1963) er en amerikansk politiker for Det demokratiske parti. Han var senator og representerte Arkansas fra 2003 til 2015.

Han er utdannet advokat, og var riksadvokat i Arkansas før han ble senator.

## Referanser


## Eksterne lenker
Skyting under Sommer-OL 1936

**Skyting under Sommer-OL 1936** ble arrangert fra 6. til 8. august 1936 på Schießplatz der Deutschen Versuchsanstalt für Handfeuerwaffen i Wannsee. 

50 meter pistol var med på det olympiske programmet igjen, men det var fremdeles bare tre øvelser totalt. Tyskland ble mestvinnende nasjon med en gullmedalje og to sølv. Norge og Sverige vant hver sin av de to andre gullmedaljene da svenske Torsten Ullman vant 50 meter fripistol med en margin på 15 poeng, og Willy Røgeberg fra Norge skjøt fullt hus på 30 skudd liggende 50 meter.

## Medaljefordeling

## Resultater
### 25 meter silhuettpistol

### 50 meter fripistol

### 50 meter rifle, liggende

## Eksterne lenker
* Shooting at the 1936 Summer Olympics hos olympedia.org
Skyting under Sommer-OL 1948

**Skyting under Sommer-OL 1948** ble arrangert fra 2. til 6. august på National Shooting Centre, Bisley i Surrey. 

Under Sommer-OL 1948 i London var det fire øvelser i skyting på det olympiske programmet. 188 utøvere fra 28 nasjoner deltok i øvelsene. Til tross for at alle skyteøvelsene var åpne både for menn og kvinner, var det kun mannlige utøvere som deltok. 

## Medaljefordeling

## Resultater
### 50 meter rifle, liggende
*71 utøvere fra 26 nasjoner deltok.

### 50 meter fripistol
*50 utøvere fra 22 nasjoner deltok.

### 300 meter fririfle, 3 stillinger
*36 utøvere fra 13 nasjoner deltok.

### [[ISSF 25 meter silhuettpistol|25 meter silhuettpistol]]
*59 utøvere fra 22 nasjoner deltok.
 

## Eksterne lenker
* Shooting at the 1948 Summer Olympics hos olympedia.org 
*Den offisielle rapporten fra Sommer-OL 1948
Kjelsås stasjon

**Kjelsås stasjon** er en jernbanestasjon på Gjøvikbanen. Stasjonen ligger på Kjelsås i Bydel Nordre Aker, 10,28 kilometer fra Oslo S.

Stasjonen ble opprettet ved Gjøvikbanens åpning til Røykenvik i 1900. Kjelsås ble fjernstyrt fra 1971, og ubemannet året etter. I dag er Kjelsås fjernstyrt ubetjent stasjon med kryssingsspor og mulighet for av- og påstigning. Stasjonen kan betjenes ved behov.

Stasjonsmiljøet er skapt av arkitekt Paul Due, og stasjonsbygningen og uthuset er fredet. 

Tvers overfor stasjonen ligger Norsk Teknisk Museum. 

Kjelsås stasjon betjenes også av busselskapet Ruter.


Fil:Telemuseet.jpg|Stasjonsbygningen er fredet og huser i dag Telemuseet.
Fil:Kjelsaas stasjon rk 165294 IMG 1690.JPG|Uthuset er fredet.
Fil:Kjelsaas stasjon rk 165294 IMG 1685.JPG|Her var det venterom i gamle dager.
Fil:Bus by Kjelsås railway station.jpg|Ved stasjonen stopper også busser.


## Litteratur
* 
* 
* 

## Eksterne lenker
*
Vårdcentral

En **vårdcentral** eller **hälsocentral** kalles en «enhet for åpen helse- og sykeomsorg». I Sverige er det cirka 1&nbsp;000 vårdcentraler, som i de fleste tilfeller drives av Sveriges regioner eller de såkalte primærkommunene. Avtale om opprettelse av vårdcentraler har i de senere år kunnet inngås med entreprenører og/eller kooperativer.

Ved sykdom som ikke er akutt henvises pasienter i førsta omgang til vårdcentralen. Vårdcentralene regnes til primærhelsetjenesten.

## Personal
Vårdcentraler bemannes blant annet med allmennleger og sykepleiere som kan være spesialiserte. Det kan for eksempel være diabetessykepleiere. Visse vårdcentraler har gjort forsøk med farmasøyter som ved behov kan foreta legemiddelgjennomganger for pasienter med mange ulike medisiner.
Tomarctus

***Tomarctus*** var en prehistorisk hyenoid urhundeslekt som oppsto i den nå utdødde underfamilien Borophaginae og levde i Nord-Amerika for omkring 16 millioner år siden. Tomarctus var liten av størrelse og hadde korte lemmer i forhold til kroppen. Flere arter i Borophaginae blir imidlertid regnet med til Nord-Amerikas megafauna, blant annet *Epicyon haydeni*, som er den største hunden som noen gang har vandret på Jorden.

*Tomarctus* har blitt kalt *den moderne hundens progenitor* (stamfar), men det er faktisk uklart om slekten har hatt særlig betydning for Caninae i det hele tatt. I dag regnes nemlig *[[Leptocyon]]* som de moderne hundenes progenitor.

## Se også
* Hundefamilien
* Arkaiske hunder
* Hyenoide hunder
* Leptocyon

## Eksterne lenker
*
John X. Merriman

**John Xavier Merriman** (født 15. mars 1841 i Street i England, død 1. august 1926 i Stellenbosch i Sør-Afrika) var den siste statsminister i Kappkolonien før Unionen Sør-Afrika ble opprettet i 1910.

## Liv og virke
### Bakgrunn
Han ble født i Somerset. Hans foreldre var Nathaniel James Merriman og Julia Potter. Han emigrerte til Kappkolonien med sine foreldre i 1849 da han var åtte år gammel. Han utdannet seg ved Diocesan College i Rondebosch i Cape Town og senere ved Radley College i England. 

### Politisk karriere
Han startet i politikken i 1869 etter først å ha vært landbruker og oppmåler. Han representerte først distriktet Namaqualand, så Wodehouse og til slutt Victoria West. Etter at Kappkolonien fikk en ansvarlig regjering i 1872, tjente han i regjeringen ledet av dens første statsminister, John Molteno, fra 1875 til 1878, så i Scanlen–regjeringen fra 1881 til 1884. Han var finansminister under Cecil Rhodes fra 1890 til 1893. Han gjorde slutt på sin tilknytning til Rhodes etter Jameson-raidet i desember 1895. 

Deretter ble han motstander av gruveinteressene og britisk imperialisme i det sørlige Afrika. Dette gav ham sympatien og samarbeidet til Afrikander Bond ledet av Jan Hendrik Hofmeyr. Han var medlem av Kappkommisjonen som hadde ansvaret for etterforskningen av Jameson–raidet og var ansvarlig for å skrive rapporten om det. Han tjente igjen som finansminister i Kapp i regjeringen til William Philip Schreiner fra 1898 til 1900. Han forsøkte, men mislyktes i, å forhindre andre boerkrig.

Hans South African Party sammen med Afrikander Bond vant kontrollen over forsamlingen i 1908, og han fungerte som statsminister i Kappkolonien fra 1908 frem til opprettelsen av Unionen Sør–Afrika den 31. mai 1910.

Han var en ledende personlighet i nasjonalkonvensjonen som førte til at unionen ble opprettet. Det ble antatt at han kunne bli den første statsministeren i den nye unionen. Herbert Gladstone, den første generalguvernøren, ba derimot den afrikandiske statsmannen Louis Botha om å danne regjering. Merriman takket nei til en post i den først unionsregjeringen.

Han fortsatte å tjene i Sør-Afrikas parlament hvor han først representerte valgkretsen Victoria West og senere Stellenbosch. Han var i jevnlig korrespondanse med Jan Smuts som konstant advarte ham om mulighetene for opprør og borgerkrig med afrikanderseksjonen i den hvite befolkningen som protesterte mot sørafrikansk samarbeid med Storbritannia mot Tyskland i første verdenskrig, særlig mot den sørafrikanske invasjonen av Tysk Sørvest–Afrika, nå Namibia. Han var en av få medlemmer av parlamentet som motsatte seg loven om de innfødtes land, en lovgivning som ble introdusert i 1913 som drastisk begrenset afrikansk eierskap av landområder.

Han døde, 85 år gammel, i Stellenbosch i Sør–Afrika i 1926.

## Referanser
Eucyon

***Eucyon*** er en prehistorisk utdødd slekt i hundefamilien som levde for 11–4 millioner år siden. Slekten, som besto av små revelignende canider, oppsto i Nord-Amerika, men migrerte via Beringstredet til Eurasia. Der ble *Eucyon* progenitor til de hundelignende canidene (Canini), som siden migrerte tilbake til Nord-Amerika.

Den eldste arten man kjenner til er *Eucyon davisi*. Fossiler av denne arten er datert ca. 8,3 millioner år tilbake i tid. Andre kjente arter i denne slekten er *E. minor*, *E. zhoui*, *E. monticinensis*, og *E. odessanus*. Nylig ble det også oppdaget en hittil ukjent art i Mongolia. Den har foreløpig fått det vitenskapelige navnet *E. marinae sp. nov.* og har blitt datert til pliocen.

## Se også
* Hundefamilien
* Arkaiske hunder
* Hyenoide hunder
* Leptocyon
* Tomarctus

## Referanser
Gareth Roberts (fotballspiller)

**Gareth Roberts** (født 6. februar 1978 i Wrexham) er en walisisk fotballspiller i den engelske klubben Doncaster.

Roberts startet sin karriere som juniorspiller i Liverpool, og var med på laget som vant FA Youth-cup i 1996. Han ble etterhvert flyttet opp til førstelaget, og fikk tildelt trøyenummer 31. Han fikk imidlertid ingen kamper for klubben, og ble frigitt i 1999.

Han signerte for den greske klubben Panionios FC, men her ble han kun en kort periode. Senere samme år returnerte han til byen Liverpool for å spille for Tranmere. Her etablerte han seg, og fikk tilsammen 269 ligakamper for klubben.

I 2006 signerte han for nåværende klubb Doncaster.

Roberts har ni landskamper for 

## Meritter
* **1996:** FA Youth-Cup vinner med Liverpool.

## Se også
* Statistikk om Liverpool FC.

## Eksterne lenker
* 
Profil på LFChistory.net
Kråkenes

**Kråkenes** er et boligområde i sørøstlige Fyllingsdalen bydel i Bergen kommune, omgitt av Bønes i vest og Fjøsanger i nordøst. I nord ligger Gullsteinen og Løvstakken, og i sør ligger Nordåsvannet. 

Straumeveien er hovedveien gjennom området.
Sveits’ kantoner

**Kantonene i Sveits** er delstater i den føderale staten Sveits. Historisk og fram til midten av 1800-tallet var hver kanton i den daværende konføderasjonen en suveren stat, med sine egne hærer og valutaer. Den nåværende føderale strukturen ble etablert i 1848.

Ifølge konføderasjonsgrunnloven av 1999, er det offisielt 26 kantoner. Ved valg til det øverste kammeret (*Ständerat*) i konføderasjonsparlamentet og ved avstemninger over føderale initiativ, regner man imidlertid tallet på stater (*Stände*) som 23. Det er da Unterwalden, Appenzell og Basel som blir regnet for å bestå av to såkalte halvkantoner; Unterwalden består av Obwalden og Nidwalden, Appenzell av Innerhoden og Ausserhoden, mens Basel er satt sammen av Basel-Stadt og Basel-Landschaft.

På 1500-tallet bestod den sveitsiske konføderasjonen av tretten selvstyrte stater. Disse statene ble kalt kantoner (også *Stand*, før også *Ort*), og det fantes to ulike typer kantoner: De seks landkantonene og de syv bykantonene. Selv om de teknisk sett var en del av Det tysk-romerske rike, hadde de i praksis blitt uavhengige da sveitserne seiret over keiser Maximilian I i 1499, og ble offisielt anerkjent uavhengige gjennom freden i Westfalen i 1648.

Frem til 1798 var de seks landkantonene demokratiske republikker, mens de syv bykantonene var styrt av byråd. Imidlertid var både land- og bykantonene kontrollerte av små oligarki av velstående borgere. Blant bykantonene var Zürich, Bern og Basel.

Hver kanton har sin egen grunnlov, lovgivende forsamling, regjering og dømmende makt. Alle kantonenes lovgivende forsamlinger er ettkammers parlament, størrelsen varierer mellom femtiåtte og to hundre seter. Noen få lovgivende forsamlinger er generalforsamlinger (*Landsgemeinden*). De kantonale regjeringene består av enten fem eller syv medlemmer.

Alle oppgaver som ikke eksplisitt tilfaller konføderasjonen ifølge den sveitsiske grunnloven, er oppgaver som hører til kantonene. Kantonene bestemmer selv i hvor stor grad kommunene skal kunne styre seg selv, noe som derfor varierer mye. Størrelsen på kantonene spenner vidt: fra bare 37 til 7&nbsp;105 km²; folketallet varierer fra 14&nbsp;900 til 1&nbsp;244&nbsp;400.

I kantonale saker, er det direkte demokratiet i form av generalforsamlinger (*Landsgemeinde*) nå begrensa til kantonene Appenzell Innerrhoden og Glarus. I resten av kantonene blir de demokratiske rettighetene uttrykt ved hjelp av valg. Siden Jura ble opprettet i 1978 har det ikke blitt opprettet noen nye kantoner.

## Liste over kantoner
Tabellen nedenfor lister opp kantonene i samme rekkefølge som i konføderasjonsgrunnloven.

### Fotnoter


Tobokstavsforkortelsene for sveitsiske kantoner er mye brukt, for eksempel på bilskilt og i ISO 3166-2-koder med prefikset «CH-» &ndash; for eksempel CH-SZ for kantonen Schwyz.

## Eksterne lenker
* 
* Kart
* GeoPuzzle Sett sammen kantoner på et sveitsisk kart
* Flagg, kart og kantonvåpen
Billy Ray Cyrus

**William «Billy» Ray Cyrus** (født 25. august 1961 i Flatwoods, Kentucky, USA) er en amerikansk artist. Han har blant annet gitt ut singelen «Achy Breaky Heart» i 1992. Han har flere barn deriblant Miley Cyrus, Braison Chance, Noah og Christopher Cody. I tillegg har han adoptivbarna Trace Cyrus og Brandi Cyrus.

## Diskografi
### Album

### Singlene

## Filmroller

## Referanser


## Eksterne lenker
* 
* 
* 
*
Henri Konow

**Henri Konow** (1862–1939) var en dansk sjøoffiser, forsvars- og utenriksminister og den siste guvernøren i Dansk Vestindia.

Han trådte inn i det danske sjøforsvaret som kadett i 1879. Han seilte også noen år i fransk tjeneste. Fra 1890 til 1893 var han lærer for prins Carl, den senere kong Haakon VII av Norge, på sjøoffiserskolen, og de ble venner for livet.

Innen første verdenskrig oppnådde Konow graden kommandørkaptein og var sjef for den danske krysseren «Valkyrien». I 1916 ble han konstituert som guvernør i Dansk Vestindia med ansvar for å overlevere kolonien til USA 31. mars 1917.

Konow var Danmarks forsvars- og utenriksminister i Otto Liebes forretningsministerium under Påskekrisen i 1920. Han gikk deretter tilbake til sjøforsvaret, som sjef ved Orlogsværftet.

I 1923 ble Konow forfremmet til viseadmiral og generalinspektør for det danske sjøforsvaret, det vil si flåtesjef. Han gikk av med pensjon i 1927.

Konow ble tildelt storkorset av Dannebrogordenen i 1925. Han ble også tildelt Dannebrogordenens hederstegn.

## Referanser
Paul Harrison

**Paul Harrison** (født 18. desember 1984 i Liverpool) er en engelsk fotballkeeper.

Harrison startet sin karriere som juniorspiller i Liverpool. Kontrakten hans gikk egentlig ut i 2004, men på grunn av imponerende spill på reservelaget ble han flyttet opp til førstelaget hvor han fikk en et-års forlengelse på kontrakten sin. Han fikk tildelt trøyenummer 40 i klubben. Han fikk ingen kamper for førstelaget, men han var ubenyttet reserve i 13 kamper.

På slutten av sesongen ble han leid ut til Leeds. Etter sesongen ble han frigitt av klubben, og signerte for Wolverhampton. Her ble han ikke lenge. Han skrev under for Chester i midten av seseongen. Her ble han i tre måneder, og fikk med seg 4 ligakamper. Resten av sesongen tilbragte han i Hereford.

I 2006 skrev han under for Southport. Her fikk han med seg 19 ligakamper. Etter sesongen ble han frigitt av klubben.

Hans far og onkel var to av dem som døde i Hillsborough-tragedien da Harrison var 4 år gammel.

## Se også
* Statistikk om Liverpool FC.

## Eksterne lenker
* 
Profil på LFChistory.net
Kragerøterne

**Kragerøterne** er ei klinkbygd seiljolle, tegnet av Carl Iversen fra Kilen i Kragerø i 1938. Båttypen har stor utbredelse i Kragerø og omegn, men finnes praktisk talt ikke andre steder i landet.

## Opprinnelse
Båttypen ble til etter at Kragerø seilforening utlyste en konkurranse om konstruksjon av en billig seiljolle til regattabruk, til erstatning for de ulike prammene og jollene lokale gutter kappseilte i. Iversens bidrag var det eneste seriøse som ble innlevert, og første «Terne» ble sjøsatt i august 1939. Hittil er det bygd om lag 700 Kragerøterner.

## Konstruksjon
Skroget er klinkbygd av furu, med spanter av eik. Kjølen er en fastboltet stråkjøl, bygd av furu og forsterket med en list av kobber. Masta er av gran. Kragerøterner fører fokk og spriseil. Spriseilskjøtet er festet til en messingbøyle som går over rorkulten.

## Regattaer
De viktigste konkurransene er *Skåtøy rundt*, som avvikles i en helg i midten av juli, samt NM i Kragerøterne, som går helga etter.

## Eksterne lenker
* Terneklubben
* «Off piste sailing with Kragerøterne in Kragerø», fra Vimeo
Austrheim (andre betydninger)

**Austrheim** fra norrønt «gården til øst». Oftest ble navnet brukt for gårder som lå til øst for et større senter, men også i forhold til en beliggenhet i en dal, eller i forhold til større landemerker som for eksempel en fjord eller innsjø.

* Austrheim er en kommune i Vestland 

*Austrheim kan også referere til:*

## Kirker
* Austrheim kirke (Austrheim kyrkje), en langkirke fra 1865 i Austrheim kommune, Vestland fylke.
* Austrheim kirke (Gloppen) (Austrheim kyrkje), en tidligere sognekirke bygget i tre plassert på gården Austrheim i Gloppen kommune, Vestland fylke.

## Skoler
* Austrheim skole (Haugesund), en barneskole (1&ndash;7) i Haugesund.
* Nordstranda skole, en barneskole (1&ndash;7) i Gloppen, som i 2009 skiftet navn fra Austrheim skole.
* Austrheim vidaregåande skule, en videregående skole i Austrheim kommune, Vestland fylke.

## Skip / båter
* MF «Austrheim» (1971), en bilferge levert i 1971 som MF «Finnøy».
* MF «Austrheim» (1986), en bilferge levert i 1986.

## Personer
* Austrheiming, refererer til en person fra Austrheim (denne lenker til Austrheim kommune).
* John Austrheim (1912&ndash;1995), tidl. samferdselsminister og leder for Senterpartiet.

## Gårder
* Austrheim (Gloppen)

## Austheim
* Torunn Austheim (f. 1960), direktør ved Høgskolen i Nord-Trøndelag
* Åge Austheim (f. 1983), norsk politiker (FrP)

## Se også
* Austareim, et delområde i Sauda
Liste over nasjonalparker på Taiwan

**[[Republikken Kina]]** på Taiwan har totalt **seks [[nasjonalpark]]er**, hvorav én ligger utenfor øya Taiwan. Det første vedtaket om nasjonalparker ble fattet i 1972 for å beskytte naturen, dyrelivet og historien i republikkens territorier.

* Kenting nasjonalpark (332,69&nbsp;km²) &ndash; den eldste og sørligste parken på Taiwan, med tropiske korallrev og trekkfugler.
* Kinmen nasjonalpark (37,8&nbsp;km²) &ndash; omfatter de historiske slagmarkene på øya Kinmen (Quemoy), og er den eneste parken som ikke ligger på Taiwan.
* Shei-Pa nasjonalpark (768,5&nbsp;km²) &ndash; ligger sentralt i den nordlige delen av Taiwan i fylkene Hsinchu og Miaoli.
* Taroko nasjonalpark (920&nbsp;km²) &ndash; omfatter en lang marmorravine.
* Yangmingshan nasjonalpark (114,55&nbsp;km²) &ndash; den minste og nordligste nasjonalparken på Taiwan, og har en vulkansk landform. Den ligger i nærheten av Taipei.
* Yushan nasjonalpark (1054,91&nbsp;km²) &ndash; ligger sentralt på Taiwan. Parken har navn etter fjellet Yushan, som med sine 3952&nbsp;moh. er det høyeste fjellet i østlige Asia,.
* Dongsha marine nasjonalpark (3537&nbsp;km², inkludert 1,74&nbsp;km² på land) &ndash; den første marine nasjonalparken.

## Eksterne lenker
* 
* Taiwan National Parks Website (engelsk); 台灣國家公園 – 首頁  (kinesisk)
Kinmen

**Kinmen**, eller **Quemoy** (金門, 金门, *Jīnmén* – «Gyllen port»), er en øygruppe med 15 øyer som ligger  2,3  (høyvann) til 1,8 km (fjære) utenfor kysten av den kinesiske provins Fujian, overfor havnebyen Xiamen (Amoy). Øyene styres av Republikken Kina på Taiwan. 

Både Kinmen- og Matsu-øyene er deler av fastlandsprovinsen Fujian, og styres politisk fra Taiwan. Fra Folkerepublikken Kinas synsvinkel tilhører fylket Kinmen byprefekturet Quanzhou. Kinmen-øyenes areal er på 150,5 km²; da er ikke tre mindre øyer (Tartan-øyene) på knapt 3 km² medregnet ettersom de i 1955 ble erobret av Fastlands-Kina. 
 
Den største øya er «Store Quemoy» (大金門, pinyin *Dà Jīnmén*), og den nest største er «Lille Quemoy» (小金門, pinyin *Xiǎo Jīnmén*).

Øyene ble kraftig og vedvarende bombardert av det kommunistiske Kinas artilleri særlig i 1950- og 1960-årene.

De 62&nbsp;000 innbyggerne på Kinmen har visse skattelettelser. Øyenes mest kjente produkt er den hirsebaserte Gaolianglikøren (28, 38 og 58 %), og for Kianmenkniven som er laget av metall fra artilleriprosjektiler som i årtier ble avfyrt fra Fastlandet mot øyene.

Øyene er fra taiwansk side lett tilgjengelige med daglige flyforbindelser fra Taipei (15 flyvninger daglig i 2007),  Kaohsiung (6), Taichung (9), Chiayi (2) og Tainan (2). Direkte reise mellom Folkerepublikken Kina og Kinmen ble mulig fra 2002, og har vokst stadig (skjønt det var et avbrudd under SARS-epidemien i 2003). Mange taiwanske forretningsfolk foretrekker å reise til Fastlandet via Kinmen fordi det skal være raskere og billigere enn å reise via Hongkong. 

## Kilder
* 

## Eksterne lenker
*
Rekvatn kraftverk

**Rekvatn kraftverk** er et vannkraftverk i  Sagelvvassdraget i Hamarøy kommune i Nordland fylke. 

Kraftverket  utnytter et fall på  200 meter fra reguleringsmagasinet Rekvatnet til Fjerdevatnet. Rekvatnet er oppdemmet og reguleres mellom 284 og 272 moh. Falkelva er delvis tørrlagt som følge av reguleringen.

Til Rekvatnet tilføres det vann fra Slunkajavrre kraftverk.

Nedslagsfeltet er på 114 millioner km² og magasinvolumet på 162 millioner m³.

Installert effekt er 25 MW på tre francisturbiner og midlere årsproduksjon er på 86 GWh.

Kraftverket er eid av Nord-Salten Kraft AS.

## Opprinnelig installasjon
Rekvaten kraftverk ble bygget av Nord-Salten kraftlag A/L for å forsyne flere kommuner i nærheten. Utbyggingen startet i 1952 og kraftverket ble satt i drift desember 1953. Opprinnelig ble bare Rekvatnet benyttet til kraftverket, men allerede ved planlegging var det meningen at Slunkajavrre og Goigijarve skulle reguleres og vannet overføres til Rekvanet. Samlet nedbørfelt var da beregnet til 112,5 km2 og samlet magasinkapasitet på minst 120 millioner m3. 

I første byggetrinn var det installert en francisturbin med horisontal aksling med slukeevne på 2,8 m3/s. Generatoren tilknyttet denne var på 5,2 MVA og 5,2 kV. Med andre byggetrinn ble dette planlagt å økes til to nye aggregater med samme ytelse. Opprinnelig var anleggsarbeidet satt i gang av okkupasjonsmakten under andre verdenskrig.


Inlet dam for Rekvatnet power plant.jpg|Inntaksdamen ved Rekvatnet 
Welding of the penstock for Rekvatnet power plant.jpg|Sveisning av turbinrøret. 
Installation of the water turbine in Rekvatnet power plant.jpg|Installasjon av turbinen. 
Installation of power breakers in Rekvatnet power plant.jpg|Installasjon av effektbrytere for utgående linjer. 
Rekvatnet hydropower plant seen from Fjerdvatnet.jpg|Kraftstasjoen sett fra Fjerdvatnet 


## Referanser


## Kilder
* 
* NVE vannkraftdatabase
* Nord-Salten Kraft
Kampen kirke

**Kampen kirke** kan peke til: 
 
* Kampen kirke (Oslo), treskipet langkirke i Oslo kommune innviet 29. november 1882. 
* Kampen kirke (Stavanger), langkirke i Stavanger kommune fra 1957.
Kara

**Kara** kan vise til:

## Geografi
* Kara (region) – en region i Togo
* Kara (by) – en by i denne regionen
* Kara-Bogaz-Gol – ei bukt i Kaspihavet
* Kara (elv) – ei elv i Russland

## Personer
* Kara Monaco – en amerikansk modell
* Kara Mustafa – en osmansk militærleder på 1600-tallet
* Kara Mbodj – en senegalesisk fotballspiller

## Annet
* Kara (band) – et sørkoreansk band
Matsu

Med **Matsu** kan det siktes til
* Matsuøyene i Taiwanstredet
* Gudinnen Matsu, populær blant kinesere i sørøstlige kystprovinser.
Kvikne kirke

**Kvikne kirke** kan være:

* Kvikne kirke (Nord-Fron), kirke i Gudbrandsdalen i Innlandet fylke
* Kvikne kirke (Tynset), kirke i Nord-Østerdalen i Innlandet fylke
Kåfjord kirke

**Kåfjord kirke** kan være:

* Kåfjord kirke (Alta), en langkirke fra 1837 i Alta kommune i Finnmark fylke.
* Kåfjord kirke (Olderdalen), en langkirke fra 1949 i Kåfjord kommune i Troms fylke.
Leikanger kirke

Flere kirker i Norge kalles **Leikanger kirke**:
*Leikanger kirke (Leikanger) i Sogn i Sogn og Fjordane
*Leikanger kirke (Selje) i Nordfjord i Sogn og Fjordane
*Leikanger kirke (Herøy) på Sunnmøre i Møre og Romsdal
Lunde kirke

Flere kirker i Norge kalles **Lunde kirke**:
*Lunde kirke (Nordre Land)
*Lunde kirke (Nome)
*Lunde kirke (Sirdal)

I Danmark:
*Lunde kirke (Svendborg)

## Se også
*Lund kirke
Tyskland rundt 2007

**[[Tyskland rundt]] 2007** ble arrangert mellom 10. og 18. august 2007 og var den niende utgaven av rittet i dets nåværende form.

Rittet startet i Saarbrücken for å markere Saarlands 50-årsjubileum som en tysk delstat. Tradisjonen tro fortsatte rittet inn i Østerrike. Rytterne tilbakela 1 292.5 km før målgang i Hannover den 18. august. I tillegg var en av etappene for første gang siden rittet ble reintrodusert i 1999, klassifisert som lagtempo.

I tillegg til ProTour-lagene, var tre «wild card»-lag invitert; Team Volksbank fra Østerrike, Team Wiesenhof-Felt fra Tyskland og Skil-Shimano fra Nederland. Det sveitsisk-kasakhstanske Astana deltok ikke etter alle dopingskandalene innad i laget tidligere i sesongen.

Jens Voigt fra Team CSC forsvarte seieren fra 2006 og ble rittets store vinner sammen med unge Gerald Ciolek fra T-Mobile som tok tre etappeseire.

## Etapper

### 1. etappe: [[Saarbrücken]] - Saarbrücken, 183,7 km
10-08-2007

### 2. etappe: [[Bretten]], 42,2 km ([[Lagtempo (sykling)|lagtempo]])
11-08-2007

### 3. etappe: [[Pforzheim]] – [[Offenburg]], 181,8 km
12-08-2007

### 4. etappe: [[Singen]] – [[Sonthofen]], 183,8 km
13-08-2007

### 5. etappe: Sonthofen –  [[Sölden]], 157,6 km
14-08-2007

### 6. etappe:  [[Längenfeld]] – [[Kufstein]], 175 km
15-08-2007

### 7. etappe: Kufstein –  [[Regensburg]], 192,2 km
16-08-2007

### 8. etappe: [[Fürth]], 33,1 km ([[temporitt|tempo]])
17-08-2007

### 9. etappe: [[Einbeck]] – [[Hannover]], 143,1 km
18-08-2007

## Trøyene dag for dag
Tabellen viser hvem som ledet de respektive konkurransene under hver enkelt etappene.

## Resultater

### Sammenlagt

----

### Poengkonkurransen

----

### Klatrekonkurransen

----

### Ungdomskonkurransen

----

### Lagkonkurransen

## Eksterne lenker
*
NW

**NW** kan referere til:
*NW (postområde), et av Londons postområder
*Nidwalden, en kanton i Sveits som har forkortelsen *NW*
Kryss

**Kryss** kan referere til:

* Kryss (arkitektur), skjæringspunktet mellom midtskip med sideskip og transept i en kirke.
* Kryss (zoologi), den anatomisk benevnelsen på den bakerste delen av ryggen på et pattedyr. 
* Kryss (noteskrift), innen musikknotasjon et fortegn som brukes for å markere at etterfølgende toner skal heves ett kromatisk halvtonetrinn.
* Veikryss
* Kryss i seiling, se bidevind.
Sagfossen kraftverk (Hamarøy)

**Sagfossen kraftverk** er et vannkraftverk i Sagelvvassdraget i Hamarøy kommune i Nordland fylke. 

Kraftverket  utnytter et fall på 45 meter fra Rotvatnet til havnivå i Hopen. Rotvatnet ligger på samme nivå som Strindvatnet og Sandnesvatnet, og de tre innsjøene reguleres mellom 45,45 og 44,45 moh. Verket utnytter også reguleringene til Rekvatn og Slunkajavrre kraftverk høyere opp i vassdraget.

Installert effekt er 11.3 MW og midlere årsproduksjon er på 43 GWh. 

Nedbørfeltet er på 268 km² og magasinvolumet på 166 millioner m³. Kraftverket er eid av Nord-Salten Kraft AS.

## Referanser




## Kilder
* 
* NVE vannkraftdatabase
* Nord-Salten Kraft - kraftstasjoner
Nordberg kirke

**Nordberg kirke** kan være:

* Nordberg kirke (Oslo), kirke på Nordberg i bydel Nordre Aker.
* Nordberg kirke (Skjåk), åttekantet kirke fra 1864 i Oppland fylke.
Napa

**Napa** er en by i Napa County i California i USA.

Byen er administrasjonssentrum («County seat») i Napa County, og hadde 72&nbsp;585 innbyggere i 2000.

31. desember 2005 flommet Napa River over og oversvømte hele sentrum av byen og store deler av fylket.

Området har vært bebodd siden 1830-tallet.

## Referanser


## Eksterne lenker
*
Carl Medjani

**Carl Medjani** (født 15. mai 1985 i Lyon) er en franskfødt algerisk fotballspiller som spiller for den tyrkiske klubben Sivasspor.

Medjani startet sin karriere i Saint-Étienne før han ble hentet til Liverpool av manager Gérard Houllier 8. august 2003. Klubben vant konkurransen om signaturen hans foran klubber som Manchester United, Arsenal, Bayern München og Valencia. Han fikk tildelt trøyenummer 35 i Anfield-klubben.

Han klarte ikke å etablere seg på laget, og ble sendt på lån til FC Lorient i hele sesongen 2004/2005 av den nye Liverpool manageren Rafael Benítez. Selv om han imponerte i U-20 turneringen i Toulon sommeren 2005, ble han sendt på et nytt sesonglangt lån, denne gang til FC Metz.

Sommeren 2006 var han kaptein på det franske U-21 laget som spilte i Toulon turneringen. Senere på sommeren skrev han under fast kontrakt med Lorient, men han ble utlånt til Ajaccio på begynnelsen av sesongen 2007/2008 før han deretter skrev under på en fast kontrakt.

## Se også
* Statistikk om Liverpool FC.

## Eksterne lenker
* 
*  Profil på Fifa World Cup 2010
*  Profil på Liverpools offisielle hjemmeside
*  Profil på LFChistory.net
Odeon

**Odeon** eller **odeum** er en bygning som ble benyttet for musikalske framføringer i Sparta, bygget på 600-tallet eller 500-tallet f.Kr. Av den grunn ble enhver slik bygning i antikkens Hellas eller antikkens Roma kalt for en odeon.

Ordet **Odeon** kan også referere til:
*Odeon (plateselskap), et tysk plateselskap på 1900-tallet
*Odéon (Paris Metro), en metrostasjon i Paris
*Odeon (restaurant), en restaurant i Oslo.
*ODEON Kino, en kinokjede i Norge.